CELEX: 32007R1245
Language: hr
Date: 2007-10-24 00:00:00
Title: Uredba Komisije (EZ) br. 1245/2007 od 24. listopada 2007. o izmjeni Priloga I. Uredbi (EZ) br. 2075/2005 u pogledu uporabe tekućeg pepsina za otkrivanje trihinele u mesu  Tekst značajan za EGP

03/Sv. 51
            
            
               HR
            
            
               Službeni list Europske unije
            
            
               188
            
         32007R1245
   
               L 281/19
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1245/2007
   od 24. listopada 2007.
   o izmjeni Priloga I. Uredbi (EZ) br. 2075/2005 u pogledu uporabe tekućeg pepsina za otkrivanje trihinele u mesu
   (Tekst značajan za EGP)
   KOMISIJA EUROPSKIH ZAJEDNICA
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 18. stavke 9. i 10.,
   budući da:
   
               (1)
            
            
               Uredba Komisije (EZ) br. 2075/2005 od 5. prosinca 2005. o propisivanju posebnih pravila za službene kontrole trihinele u mesu (2) predviđa metode otkrivanja trihinele u uzorcima s trupova. Referentna metoda iz Priloga I. toj Uredbi zahtijeva da se za otkrivanje ličinki trihinele u uzorcima mesa, uzroku doda 10 ± 0,2 g pepsina.
            
         
               (2)
            
            
               Objavljena su izvješća (3) koja ukazuju da pepsin u prahu može prouzročiti alergijske reakcije kod pojedinih osjetljivih pojedinaca.
            
         
               (3)
            
            
               Istraživanja koja je proveo Referentni laboratorij Zajednice za parazite su pokazala da se osjetljivost referentne metode za otkrivanje trihinele ne mijenja, ako se umjesto pepsina u prahu upotrijebi tekući pepsin u skladu s uputama proizvođača. Takvu alternativnu uporabu potrebno je stoga predvidjeti za referentnu metodu i ekvivalentnu metodu otkrivanja trihinele u mesu.
            
         
               (4)
            
            
               Uredbu (EZ) br. 2075/2005 potrebno je slijedom toga odgovarajuće izmijeniti.
            
         
               (5)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 2075/2005 mijenja se kako slijedi:
   
               1.
            
            
               Poglavlje I. mijenja se kako slijedi:
               
                           (a)
                        
                        
                           točka 1. podtočka (p) mijenja se glasi:
                           
                                       „(p)
                                    
                                    
                                       Pepsin aktivnosti: 1: 10 000 NF (US National Formulary) što odgovara 1: 12 500 BP (British Pharmacopoeia) i 2 000 FIP (Fédération Internationale de pharmacie), ili stabilizirani tekući pepsin s najmanje 660 jedinica Europske farmakopeje/ml”;
                                    
                                 
                     
                           (b)
                        
                        
                           točka 3.I. podtočka (b) zamjenjuje se sljedećim:
                           
                                       „(b)
                                    
                                    
                                       Doda se 10 ± 0,2 g pepsina ili 30 ± 0,5 g tekućeg pepsina.”
                                    
                                 
                     
         
               2.
            
            
               Poglavlje II. mijenja se kako slijedi:
               
                           (a)
                        
                        
                           Točka A.1. podtočka (q) zamjenjuje se sljedećim:
                           
                                       „(q)
                                    
                                    
                                       Pepsin aktivnosti: 1: 10 000 NF (US National Formulary) što odgovara 1: 12 500 BP (British Pharmacopoeia) i 2 000 FIP (Fédération Internationale de pharmacie), ili stabilizirani tekući pepsin s najmanje 660 jedinica Europske farmakopeje/ml”;
                                    
                                 
                     
                           (b)
                        
                        
                           točka A.3.II. podtočka (a) v. zamjenjuje se sljedećim:
                           
                                       „(v)
                                    
                                    
                                       Na kraju se doda 6 g pepsina ili 18 ml tekućeg pepsina. Takav redoslijed mora se strogo poštovati da se spriječi razgradnja pepsina.”;
                                    
                                 
                     
                           (c)
                        
                        
                           točka C.3.I. podtočka (h) zamjenjuje se sljedećim:
                           
                                       „(h)
                                    
                                    
                                       Na kraju se doda 7 g pepsina ili 21 ml tekućeg pepsina. Takav redoslijed mora se strogo poštovati da se spriječi razgradnja pepsina.”
                                    
                                 
                     
         Članak 2.
   Ova Uredba stupa na snagu dvadesetog dana nakon objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2007.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 139, 30.4.2004., str. 206., ispravljena verzija u SL L 226., 25.6.2004., str. 83. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).
   
      (2)  SL L 338, 22.12.2005., str. 60. Uredba kako je izmijenjena Uredbom (EZ) br. 1665/2006 (SL L 320, 18.11.2006., str. 46.).
   
      (3)  J Investig Allergol Clin Immunol (2006.) 16, 136.-137.